Source: https://www.epi.sk/tlacivo-formular/danove-priznanie-k-dani-z-motorovych-vozidiel-za-zdanovacie-obdobie-roku-2020.htm
Timestamp: 2020-06-03 14:59:29+00:00

Document:
Ekonomické právne informácie - Daňové priznanie k dani z motorových vozidiel za zdaňovacie obdobie roku 2020
Daňové priznanie k dani z motorových vozidiel za zdaňovacie obdobie roku 2020
Priznanie k dani podáva daňovník (§ 3 zákona z. č. 361/2014 Z. z.) vecne príslušnému správcovi dane. Správu dane vykonáva daňový úrad miestne príslušný podľa trvalého pobytu fyzickej osoby a podľa sídla právnickej osoby. Daňovník je povinný podať priznanie k dani (§ 9 zákona) za zdaňovacie obdobie do 31. januára po uplynutí tohto zdaňovacieho obdobia správcovi dane a v tejto lehote daň zaplatiť.
na vyplnenie daňového priznania (ďalej len „priznanie“) k dani z motorových vozidiel (ďalej len „daň“) podľa zákona č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov (ďalej len „zákon“)
Ak je na majetok daňovníka vyhlásený konkurz, priznanie za zdaňovacie obdobie, ktoré sa končí posledným dňom mesiaca, v ktorom bol vyhlásený konkurz, sa podáva do jedného mesiaca po uplynutí tohto zdaňovacieho obdobia správcovi dane. Posledným dňom lehoty na podanie priznania je daň splatná.
Ak daňovník ukončil podnikanie (podnikanie alebo samostatnú zárobkovú činnosť) alebo prerušil podnikanie, priznanie za zdaňovacie obdobie, ktoré končí posledným dňom mesiaca, v ktorom ukončil alebo prerušil podnikanie, podáva do jedného mesiaca po uplynutí tohto zdaňovacieho obdobia správcovi dane. Posledným dňom lehoty na podanie priznania je daň splatná.
Ak daňovník zomrie počas zdaňovacieho obdobia alebo po uplynutí zdaňovacieho obdobia v lehote na podanie daňového priznania podľa § 9 ods. 2 prvej vety (do 31. januára), priznanie za zdaňovacie obdobie, ktoré končí posledným dňom mesiaca, v ktorom daňovník zomrel, je povinný podať dedič, ak je viac dedičov ten, komu to vyplýva z dohody dedičov. Ak sa dedičia nedohodnú, dediča, ktorý podá priznanie, určí správca dane. Priznanie sa podáva do troch mesiacov po mesiaci, v ktorom daňovník zomrel, pričom správca dane môže túto lehotu na žiadosť dediča predĺžiť, ak žiadosť dedič podá najneskôr 15 dní pred uplynutím lehoty na podanie priznania. Posledným dňom lehoty na podanie priznania je daň splatná. (Ak dedičstvo pripadlo Slovenskej republike, priznanie sa nepodáva).
Ak daňovník zomrie, za zdaňovacie obdobie, v ktorom boli splnené podmienky podľa § 8 ods. 7 prvej vety (neboli splnené rozhodujúce skutočnosti stanovené pre predmet dane a v zdaňovacom období o vozidle nebolo účtované podľa zákona č. 431/2002 Z. z o účtovníctve v znení neskorších predpisov (ďalej len „zákon o účtovníctve“), vozidlo nebolo evidované v daňovej evidencii podľa § 6 ods. 11 zákona č. 595/2003 Z. z o dani z príjmov v znení zákona č. 463/2013 Z. z alebo neboli na vozidlo uplatňované výdavky spojené s používaním vozidla), dedič, alebo ak je viac dedičov, ten, komu to vyplýva z dohody dedičov alebo ak sa nedohodnú, dedič, ktorého určí správca dane, namiesto priznania oznámi správcovi dane v lehote do troch mesiacov po mesiaci, v ktorom daňovník zomrel zánik daňovej povinnosti. Oznámenie o zániku daňovej povinnosti sa podáva na tlačive, ktorého vzor určí Finančné riaditeľstvo Slovenskej republiky a uverejní ho na svojom webovom sídle.
Pred uplynutím lehoty na podanie priznania môže daňovník podať opravné priznanie (§ 16 ods. 1 zákona č. 563/2009 Z. z.). Ak daňovník zistí, že daň má byť vyššia, ako je uvedená v podanom priznaní, je povinný podať správcovi dane do konca mesiaca nasledujúceho po tomto zistení dodatočné priznanie s uvedením obdobia, ktorého sa dodatočné priznanie týka (§ 16 ods. 2 zákona č. 563/2009 Z. z.). V rovnakej lehote je dodatočne priznaná daň splatná. Dodatočné priznanie je daňovník povinný podať aj vtedy ak zistí, že daň má byť vyššia, ako bola správcom dane vyrubená (§ 16 ods. 3 písm. a) zákona č. 563/2009 Z. z.). Dodatočné priznanie je oprávnený podať daňovník v prípade, ak zistí, že daň uvedená v podanom priznaní má byť nižšia alebo daň má byť nižšia, ako bola správcom dane vyrubená alebo priznanie neobsahuje správne údaje (§ 16 ods. 4 písm. a), b) a c) zákona č. 563/2009 Z. z.).
Podľa predtlače sa vyznačí, či ide o fyzickú osobu (FO), právnickú osobu (PO) alebo zahraničnú osobu, ktorá nemá pridelené daňové identifikačné číslo (DIČ).
Riadok č. 01 – FO uvedie DIČ, v prípade ak ho nemá pridelené, uvedie rodné číslo; PO uvádza DIČ, ak PO nemá pridelené DIČ údaj na riadku 01 nevypĺňa.
Riadok č. 02 – riadok vypĺňa len zahraničná FO, ktorá nemá trvalý pobyt v Slovenskej republike.
Druh priznania – daňovník vyznačí druh podávaného priznania podľa toho, či ide o priznanie podľa § 15 zákona č. 563/2009 Z. z., opravné priznanie podľa § 16 ods. 1 zákona č. 563/2009 Z. z., alebo dodatočné priznanie podľa § 16 ods. 2, 3 alebo 4 zákona č. 563/2009 Z. z.
Riadok č. 03 – fyzická osoba uvedie svoje priezvisko, ktoré má právo a povinnosť používať. Zahraničné osoby, ktoré majú zložené priezviská, uvedú časť priezviska podľa cestovného pasu.
Riadok č. 04 – fyzická osoba uvedie svoje meno v súlade s rodným alebo krstným listom. Zahraničné osoby uvedú meno v súlade s cestovným pasom.
Riadok č. 05 – uvedie sa titul, ktorého je fyzická osoba nositeľom podľa platných právnych predpisov pred menom aj za priezviskom. (Nie je povinnosť vyplňovať tento riadok).
Riadok č. 06 – fyzická osoba vyplní, ak má dodatok obchodného mena.
Riadok č. 07 – právnická osoba uvedie obchodné meno alebo názov právnickej osoby tak, ako je zapísané v uznesení resp. vo výpise z obchodného registra.
Riadky č. 08 – 14 vyplní sa adresa trvalého pobytu fyzickej osoby alebo sídla právnickej osoby s uvedením údajov podľa predtlače.
Riadky č. 15 – 20 vyplní zahraničná osoba, ak má organizačnú zložku zapísanú v obchodnom registri umiestnenú na území Slovenskej republiky. Ak má zahraničná osoba na území Slovenskej republiky umiestnených viac organizačných zložiek, údaje o nich vyplní v VII. Oddiele – Poznámky.
Riadky č. 21 – 34 – podľa predtlače sa označí, o ktorú z uvedených osôb ide.
Riadok č. 02 – dátum vzniku daňovej povinnosti a dátum zániku daňovej povinnosti. Ak daňová povinnosť trvá z predchádzajúceho zdaňovacieho obdobia, daňovník r. 02 nevypĺňa. Daňovník vyplňuje vznik a/alebo zánik daňovej povinnosti iba vtedy, ak pri vozidle vznikla a/alebo zanikla daňová povinnosť v zdaňovacom období iba raz. Ak pri vozidle v priebehu zdaňovacieho obdobia opakovane vznikla a zanikla daňová povinnosť, tieto riadky daňovník nevypĺňa; opakované dátumy vzniku a zániku daňovej povinnosti daňovník uvádza v oddiele VII. – Poznámky.
Riadok č. 04 – uvedie sa druh vozidla (bližšia špecifikácia) uvedený v dokladoch vozidla (L1e – L7e, M1-M3,N1-N3,O1-O4).
Riadok č. 06 – č. 09 sa povinne vypĺňajú, z dôvodu určenia príslušnej ročnej sadzby dane:
Riadok č. 07 – pre vozidlo (kategória L, M a N), ktorého jediným zdrojom energie je elektrina (elektromobil) sa uvedie výkon motora v kW; ak je výkon motora celé číslo s desatinnými číslami, v priznaní sa uvedie iba celé číslo bez zaokrúhlenia.
Riadok č. 08 – pre úžitkové vozidlo a autobus (kategória vozidiel M2, M3, N1 až N3 a O1 až O4) sa uvedie hmotnosť vozidla v tonách podľa údajov v dokladoch vozidla. (Ak je dokladom vozidla osvedčenie o evidencii časť II ide o najväčšiu technicky prípustnú celkovú hmotnosť a ak je dokladom vozidla technický preukaz ide o celkovú hmotnosť vozidla).
Riadok č. 09 – pre úžitkové vozidlo a autobus sa uvedie počet náprav podľa údajov v dokladoch vozidla.
Riadok č. 10 – uvedie sa daňovník – fyzická osoba alebo právnická osoba, ktorá podľa:
– písm. a) – je ako držiteľ vozidla zapísaná v dokladoch vozidla,
– písm. b) – má v doklade ako držiteľa zapísanú organizačnú zložku,
– písm. c) – používa vozidlo, v dokladoch ktorého je ako držiteľ vozidla zapísaná osoba, ktorá zomrela, bola zrušená alebo zanikla,
– písm. d) – používa vozidlo, v dokladoch ktorého je ako držiteľ vozidla zapísaná osoba, ktorá nepoužíva vozidlo na podnikanie,
– písm. e) – je zamestnávateľom, ak vypláca zamestnancovi cestovné náhrady za použitie vozidla, ktoré sa nepoužíva na podnikanie.
Riadok č. 11 – uvedie sa, či je vozidlo podľa § 4 odseku 1 písm. b) až písm. d) oslobodené od dane (za celé zdaňovacie obdobie alebo za časť zdaňovacieho obdobia); iba ak bolo vozidlo oslobodené počas celého zdaňovacieho obdobia, daňovník ďalej priznanie nevypĺňa.
Ak je vozidlo oslobodené podľa § 4 odseku 1 písm. a) zákona (vozidlo diplomatických misií a konzulárnych úradov a ak je zaručená vzájomnosť), daňovník priznanie nepodáva.
Riadok č. 12 – uvedie sa ročná sadzba dane uvedená v prílohe č. 1 k zákonu. Ak ide o vozidlo, ktoré sa použije v zdaňovacom období v rámci jednej návesovej jazdnej súpravy (ťahač, náves), toto sa zaradí do najbližšej nižšej ročnej sadzby dane než do akej by patrilo podľa celkovej hmotnosti a počtu náprav. Podmienkou pre uplatnenie najbližšej nižšej ročnej sadzby dane pre vozidlo ťahač a osobitne náves je ich použitie ako jednej návesovej jazdnej súpravy iba raz. Túto skutočnosť vyznačí daňovník v priznaní a do riadku č. 12 uvedie už zníženú ročnú sadzbu dane podľa prílohy č. 1 k zákonu.
Ak sa v zdaňovacom období uplatnia na časť zdaňovacieho obdobia súčasne dve zvýšenia ročnej sadzby dane alebo dve zníženia ročnej sadzby dane, uvedú sa osobitne vyznačením príslušného percenta v stĺpci sadzba 1 a sadzba 2 riadku č. 13.
– zníženie ročnej sadzby dane podľa § 7 ods. 1 písm. a) až c); t. j. podľa § 7 ods. 1
– písm. a) zníženie o 25% počas prvých 36 kalendárnych mesiacov počnúc mesiacom dátumu prvej evidencie vozidla,
– písm. b) zníženie o 20% počas nasledujúcich 36 kalendárnych mesiacov,
– písm. c) zníženie o 15% počas nasledujúcich ďalších 36 kalendárnych mesiacov,
– uplatnenie ročnej sadzby dane po uplynutí 108 mesiacov počnúc mesiacom dátumu prvej evidencie vozidla a to počas nasledujúcich 36 kalendárnych mesiacov
– zvýšenie ročnej sadzby dane po uplynutí 144 kalendárnych mesiacov počnúc mesiacom dátumu prvej evidencie vozidla podľa § 7 ods. 3 písm. a) a b); t. j. podľa § 7 ods. 3
– písm. a) zvýšenie ročnej sadzby dane o 10% počas nasledujúcich 12 kalendárnych mesiacov,
– písm. b) zvýšenie ročnej sadzby dane o 20% pre vozidlá, ktoré majú viac ako 156 kalendárnych mesiacov vrátane mesiaca dátumu prvej evidencie vozidla.
Riadok č. 14 – uvedie sa ročná sadzba dane upravená po znížení alebo zvýšení z riadku č. 13 alebo nezmenená z riadku č. 12. Vypočítaná sadzba dane sa zaokrúhli na eurocenty nadol. Riadok č. 15 – vyznačí sa zníženie ročnej sadzby dane o 50%, ak ide o vozidlo:
– hybridné motorové vozidlo,
– motorové vozidlo s pohonom na stlačený zemný plyn (CNG) alebo skvapalnený zemný plyn (LNG),
– motorové vozidlo na vodíkový pohon.
Riadok č. 18 – uvedie sa ročná sadzba dane upravená po znížení z riadku č. 17. Ak sa ročná sadzba dane z riadku č. 16 neupravuje podľa riadku č. 17, uvedie sa v riadku č. 18 rovnaká ročná sadzba dane ako v riadku č. 16. Vypočítaná sadzba dane sa zaokrúhli na eurocenty nadol.
Riadok č. 19 – uvedie sa počet mesiacov, v ktorých vozidlo v zdaňovacom období podliehalo dani, alebo sa uvedie počet dní, v ktorých sa vozidlo používalo na prepravu uskutočnenú mimo výkonu prepravy na základe zmluvy o službách vo verejnom záujme. (počet dní sa uvádza iba pri vozidle – autobuse v r. 19b).
Riadok č. 20 – uvedie sa údaj z riadku č. 18 (ak sa vozidlo použilo počas celého zdaňovacieho obdobia) alebo výpočet pomernej časti dane, ak sa vozidlo nepoužívalo na podnikanie počas celého zdaňovacieho obdobia (vznik alebo zánik daňovej povinnosti počas zdaňovacieho obdobia, zánik oslobodenia od dane) alebo, ak sa pri výpočte dane za zdaňovacie obdobie alebo časť zdaňovacieho obdobia použili dve ročné sadzby dane. Výpočet pomernej časti dane sa použije aj v prípade daňovníkov, ktorí majú iné ako ročné zdaňovacie obdobie, t. j. ak ide o daňovníka, ktorý sa zrušuje bez likvidácie, ak je na majetok daňovníka vyhlásený konkurz, ak sa daňovník zrušuje s likvidáciou, ak daňovník ukončil alebo prerušil podnikanie, ak daňovník zomrie.
Výpočet pomernej časti dane je súčinom počtu mesiacov použitia vozidla na podnikanie a 1/12 príslušnej ročnej sadzby dane. Pomerná časť dane sa zaokrúhľuje na eurocenty nadol.
Výpočet pomernej časti dane ako súčin počtu mesiacov použitia vozidla na podnikanie a 1/12 príslušnej ročnej sadzby dane sa týka aj vozidla záchrannej zdravotnej služby, banskej záchrannej služby, horskej záchrannej služby, leteckej záchrannej služby, požiarnej ochrany alebo používaného výhradne v poľnohospodárskej výrobe a v lesnej výrobe, ak došlo v priebehu zdaňovacieho obdobia k zániku oslobodenia od dane.
Riadok č. 21 – uvedie sa daň alebo výsledná pomerná časť dane. Výslednou daňou bude buď daň z riadku č. 20 alebo súčet pomerných častí dane podľa sadzby 1 a sadzby 2 v riadku č. 20.
Riadok č. 22 – uvedie sa daň podľa riadku č. 21 priznania alebo predchádzajúceho dodatočného priznania.
Riadok č. 23 – uvedie sa daň z riadku č. 21 dodatočného priznania.
Riadok č. 24 – uvedie sa kladný alebo záporný rozdiel riadkov č. 23 (údaj z dodatočného priznania) a č. 22 (údaj z priznania), t. j. daň na úhradu v prípade kladného rozdielu (r. 23 – r. 22) alebo daňový preplatok v prípade záporného rozdielu (r. 23 – r. 22).
IV. ODDIEL – SUMARIZÁCIA DANE ZA VŠETKY VOZIDLÁ Z PRIZNANIA ALEBO PREDCHÁDZAJÚCEHO PODANÉHO DODATOČNÉHO PRIZNANIA
Riadok č. 35 – uvedie sa počet všetkých vozidiel uvedených v priznaní alebo v podanom predchádzajúcom dodatočnom priznaní.
Riadok č. 36 – uvedie sa celková daň za všetky vozidlá v priznaní (súčet riadkov 21 v prípade podaného priznania alebo predchádzajúceho dodatočného priznania).
Riadky č. 37 – 39 – sa vypĺňajú, ak daňovník platil preddavky na daň podľa § 10 zákona.
Riadok č. 37 – uvedie sa celková suma zaplatených preddavkov na daň podľa § 10 zákona, alebo suma 0 ak daňovník preddavky neplatil.
Riadok č. 38 – vyplní sa v prípade kladného rozdielu medzi celkovou daňou za všetky vozidlá (r. 36) a zaplatenými preddavkami na daň (r. 37).
Riadok č. 39 – vyplní sa v prípade záporného rozdielu medzi celkovou daňou za všetky vozidlá (r. 36) a zaplatenými preddavkami na daň ( r. 37).
Riadok č. 40 – uvedie sa výška predpokladanej dane, ktorá predstavuje súčet ročnej sadzby dane za všetky vozidlá, ktoré sú predmetom dane k 1. januáru bežného zdaňovacieho obdobia s prihliadnutím na § 7 zákona a nie je oslobodené od dane. Tento údaj je východiskový pri platení preddavkov na daň podľa § 10 zákona.
Riadok č. 41 – uvedie sa počet strán III. Oddielu, ktoré sa predkladajú s priznaním.
V. ODDIEL – SUMARIZÁCIA DANE ZA VŠETKY VOZIDLÁ Z DODATOČNÉHO PRIZNANIA
Riadky č. 42 – 45 sa vypĺňajú v prípade podávania dodatočného priznania. Riadok č. 42 – uvedie sa počet všetkých vozidiel, ktoré sú predmetom dodatočného priznania.
Riadok č. 43 – uvedie sa celková daň za všetky vozidlá z dodatočného priznania (súčet riadkov 23 z dodatočného priznania).
Riadok č. 44 – uvedie sa kladný alebo záporný rozdiel medzi celkovou daňou z dodatočného priznania (r. 43) a celkovou daňou z priznania (r.36).
Riadok č. 45 – uvedie sa počet strán III. Oddielu, ktoré sa predkladajú v dodatočnom priznaní.
VI. ODDIEL – ŽIADOSŤ O VRÁTENIE DAŇOVÉHO PREPLATKU
VII. ODDIEL – POZNÁMKY
Daňová povinnosť vzniká prvým dňom mesiaca, v ktorom sa vozidlo použilo na podnikanie, ak zákon neustanovuje inak. Používaním vozidla na podnikanie sa na účely tohto zákona rozumie
b) účtovanie o vozidle (podľa zákona o účtovníctve),
c) evidovanie vozidla v daňovej evidencii (podľa § 6 ods. 11 zákona č. 595/2003 Z. z. v znení zákona č. 463/2013 Z. z.),
e) používanie vozidla na podnikanie daňovníkom podľa § 3 písm. c) až e) (užívateľom alebo zamestnávateľom).
f) ukončeniu použitia vozidla daňovníkom,
– ktorý používa v vozidlo, v ktorého doklade je ako držiteľ zapísaná osoba, ktorá zomrela, zanikla alebo bola zrušená,
– ktorý používa vozidlo, v ktorého doklade je ako držiteľ vozidla zapísaná osoba, ktorá nepoužíva vozidlo na podnikanie
– ktorým je zamestnávateľ a ktorý vypláca zamestnancovi cestovné náhrady za použitie vozidla, ktoré sa nepoužíva na podnikanie.
Daňovník podľa § 3 písm. e) — zamestnávateľ je povinný uviesť v priznaní vznik a zánik daňovej povinnosti (opakovaný vznik a zánik daňovej povinnosti v priebehu zdaňovacieho obdobia uvedie v VII. Oddiele — Poznámky).
Daňová povinnosť zaniká 31. decembra predchádzajúceho zdaňovacieho obdobia, ak v zdaňovacom období, ktorým je kalendárny rok, neboli splnené rozhodujúce skutočnosti podľa § 2 ods. 1 zákona a v tomto zdaňovacom období o tomto vozidle nebolo účtované, vozidlo nebolo evidované v daňovej evidencii alebo neboli uplatňované výdavky spojené s používaním vozidla. Túto skutočnosť je daňovník povinný oznámiť v lehote na podanie priznania do 31. januára po uplynutí zdaňovacieho obdobia, pričom túto skutočnosť neuvádza v priznaní. Oznámenie o zániku daňovej povinnosti sa podáva na tlačive, ktorého vzor určí Finančné riaditeľstvo Slovenskej republiky a uverejní ho na svojom webovom sídle.
Predpokladaná daň je súčet ročnej sadzby dane uvedenej v prílohe č. 1 zákona upravenej podľa § 7 zákona za každé vozidlo, ktoré je predmetom dane k 1. januáru bežného zdaňovacieho obdobia a nie je oslobodené od dane podľa § 4 ods. 1 písm. b) až d).
Ak sa zmení skutočnosť, na základe ktorej bola predpokladaná daň vypočítaná daňovníkom, správca dane môže určiť platenie preddavkov na daň inak na základe jeho žiadosti.
Daňové priznanie k dani z motorových vozidiel / 164 kB
Potvrdenie o podaní daňového priznania k dani z motorových vozidiel / 205 kB
Daňové priznanie k dani z motorových vozidiel za zdaňovacie obdobie roku (2015 – 2019)
Novela zákona o dani z motorových vozidiel od 1. 1. 2020

References: § 9
 § 8
 § 6
 § 15
 § 16
 § 16
 § 4
 § 4
 § 7
 § 7
 § 7
 § 7
 § 10
 § 10
 § 7
 § 10
 § 6
 § 3
 § 3
 § 2
 § 7
 § 4